  Руслан Нуриахметов Майя Бывальцева 21-тӥ толшорлы Удмуртиын коронавирус инфекциен черлан 326 выль учыръёсты шараязы. Висьыны усемъёс пӧлын 62 пиналъёс но 65 арессэс ортчем 43 арлдылоос. Со сярысь элькунысь оперативной штаб ивортӥз. Диагноззы Ижкарын 158 улӥсьёслэз зэмаз, Алнаш ёросын – 30, Сьӧлта ёросын – 21, Шаркан ёросын – 16, Кез ёросын – 15, Глазкарын – 13, Эгра ёросын – 16, Каракулино ёросын – укмыс, Ува ёросын – куать, Вавож, Вотка ёросъёсын – быдэн вить, Воткаын, Сарапулын, Можга ёросъёсын – быдэн ньыль, Можгаын, Балезино, Камбарка, Сюмси ёросъёсын – быдэн куинь, Грак, Глаз, Дэбес, Дэри, Якшур-Бӧдья – быдэн кык, Кизнер, Сарапул ёросъёсын – быдэн одӥг муртлэн. 421 адями йӧназ. Ньыль мурт кулӥз. Воргоронъёслы 58, 80, 94 арес вал, кышномуртлы – 83 арес. 21-тӥ толшорлы Удмуртиын коронавирусэн черлан 81 сюрс 498 учыръёс лабораториосын зэматэмын. 72 сюрс 495 адями йӧназ, 3 сюрс 474 мурт улонысь кошкиз. Та дыре 105 висисьёслэн тазалыксы секыт лыдъяське. Берло нунал ӵоже коронавируслы 6 сюрс 703 эскеронъёс ортчытӥзы. Коронавируслэсь прививка 680 сюрс 444 адями пуктӥз, со пӧлысь 533 сюрс 316 мурт кык компонентэн. «Спутник Лайт» вакцинаез 117 сюрс 24 адямилы пуктӥзы. Тодэ вайытом, Удмуртиын омикрон штаммен черлан 15 учыръёсты пусйизы. Тегъёс: коронавирус висён Тазалык Ижкар Удмуртия  